Patrimoniu Ferroviariu: arquiteutura ya infraestructures
#000000
Licenciado en Historia del Arte por la Universidad de Oviedo, Doctor por la UNED. Ha orientado sus investigaciones hacia la historia del ferrocarril y el patrimonio ferroviario, especialmente el asturiano, con trabajos sobre el ferrocarril de Pajares o el Villaodrid-Ribadeo entre otros.
#000001
A partir de metá del sieglu XIX, el Principáu d’Asturies acoyó una estensa rede ferroviaria, nacida por mor de la industrialización, que nos dexó un singular y valiosu conxuntu patrimonial d’arquiteutura ya infraestructures.
#000002
La temprana industrialización asturiana afaló la nacencia d’una rede ferroviaria que sirvió sobre manera a la minería y la siderurxa d’Asturies. De fechu, ún de los primeros usos documentaos de víes en territoriu español asítiase, en 1834, n’Arnáu. D’esta miente, a meta del sieglu XIX l’emplegu de carriles y vagonetes dientro de les galeríes yera un fenómenu conocíu y espardíu, cola apaición de trincheres y planos inclinaos que llegaron a crear estenses redes de tresporte en cascada aprovechando la orografía de los valles mineros. Dende 1860 surdieron tamién llinies mineres de ciertu llargor, como’l casu de la de Sama a El Sotón, que fixeron de tributaries de los ferrocarriles d’usu públicu.
#000003
El desendolcu de la rede ferroviaria d’usu públicu foi, sicasí, daqué más serondo, magar que tamién dependió de la industrialización. En 1852 entró en serviciu el Ferrocarril de Llangréu pa comunicar la cuenca hullera d’El Nalón col puertu de Xixón. L’anchu de vía peculiar y el complexu conxuntu d’infraestructures fixeron d’él un casu únicu na historia ferroviaria española.
#000004
Pa cabu, d’a caballu ente lo cabero del XIX y empecipios del XX, texóse una rede de ferrocarriles de vía métrica construyíos como llinies de redolada (Ferrocarril del Carreño) o como alternatives al control de la Compañía del Norte pa la salida de carbones (Vasco-Asturiano). Nel casu d’Económicos d’Asturies, pasó de ser una llinia de calter llocal a convertise en parte d’una exa muncho mayor que percuerre cuasi tola Cornisa Cantábrica al ampliar la llinia hasta Llanes, como esllabón d’una cadena de llinies de vía métrica que lleguen a la frontera francesa. L’últimu finxu d’esti conxuntu foi la construcción seronda, apostalgada por avatares históricos, de la llinia Ferrol-Xixón, concebida como un ferrocarril estratéxicu qu’enllazare Asturies col arsenal gallegu y que nun s’acabó hasta 1972.
#000006